text:
Un apontament che al ufrìs il spont al Dipartiment di Siencis Juridichis e ae catedre Jean Monnet in guvier e politichis de Union Europeane de Universitât di Udin par inmaneâ une cunvigne internazionâl che e à par titul "Vincj agns di Cjarte europeane des lenghis regjonâls o minoritariis. Lenghis, dirits, citadinance: Friûl-Vignesie Julie, Italie, Europe, Mediterani" e che si davuelzarà a Udin joibe ai 6 (Sale Gusmani, li de sede de Universitât di Palaç Antonini) e vinars ai 7 di Jugn (Sale Pasolini dal Palaç de Regjon in vie Sabbadini).
Si trate di une ocasion impuartante par fâ il pont su la situazion des politichis di tutele e di promozion des lenghis minorizadis intal stât talian e in Europe. Tra i ospits ancje il Comitât 482.
Par ducj i detai su la iniziative baste dâ un cuc achì.


c: text/html

text:
dimecres, de novembre 04, 2009
e dopo il viaç si scugne scomençâ a fâ alc
Bon, za dôs setemanis che soi tornât da Norvegje, biel viaç, lunc ma si sin divertûts, il paîs al è biel ancje se plui come robis naturâls, tipo a Oslo come robis storichis al jere pôc e nuie... e i presits a son altonons pai talians, il dopli e ancje di plui... a stâ un pâr di mês là tu vâs in faliment pensi... par tantis robis a son indevant come che mi spietavi, par esempli o vin cjapât un treno di gnot e dongje dai sedii comuts che tu podevis distirâti a regalavin ancje il kit par durmî cun cuviertute, cusin di sglonfâ e mascare pal lusôr... ducj chei che a àn cjapât un ICN o un Espres in Italie a san che durmî al è impussibil parcè che tu stâs plui che stret e in plui la int a fâs casin. Po al jere ancje biel il fat che se tu partavis lis butilis intun supermarket ti tornavin i bêçs dal vueit... un biel incentîf al ricicli! Po cumò soi ancjemò che mi stoi tornant a meti in timp cui studis, cun pocje voie di fâ... sabide e domenie e je vignude a cjatâmi A. di sù e o vin zirât un pôc insieme... tra l'altri, une biele scene: o jeri dongje de stazion di Bologne, sot di un tendon dulà che a vendin libris doprâts, sinti un frutut tabaiâ par furlan, ma mi sameave strani, voi dongje e mi meti a cjacarâ cu la mari, che e jere di Tarcint... mi à fat plasê sintî che e fevelave cui fruts par furlan, nol è che tu lu viodis tant spès vuê.... mandi al Rototom che al emigrarà a Barcelone, magari podessi fâlu ancje jo.....
Subscriure's a: Missatges (Atom)

robotstxt: allowed

filter: keep


text: Sabide al 1n di Otubar 2016, in ocasion de Zornade Europeane des Fondazions, la Fondazion Casse di Sparagn di Gurize e vierç lis puartis de sô sede ai visitadôrs. Tacant di trê daspò di misdì, di fat, al sarà pussibil lâ dentri des stanziis di Palaç de Tor di vie Carducci a Gurize, ae scuvierte di documents di archivi, zoiis dal Mont di Pietât e colezions di art. A son proviodudis trê visitis vuidadis (15.00-16.00, 16.30-17.30, 18.00-19.00), compagnadis di moments di intratigniment musicâl e spetacui di danze, curâts di bande de Scuele di Musiche di Fare e dal Ballet Club di Roncjis di Monfalcon. La jentrade e je libare ma bisugne notâsi (fin a esauriment dai puescj disponibii) dentri dal 28 di Setembar 2016. Informazions al numar 0481537111, pueste eletroniche: Questo indirizzo email è protetto dagli spambots. E' necessario abilitare JavaScript per vederlo. .


text:
-----------------
Il Comun di Glemone, in colaborazion cul Sportel Sorecomunâl pe lenghe furlane dal Glemonàs e cu la Societât Filologjiche Furlane, al organize doi CORS PRATIC DI LENGHE E CULTURE FURLANE.
I cors a duraràn 24 oris (12 lezions di dôs oris ognidune), e si davuelzarà te zornade di vinars, in orari preserâl , tacant cul 15 di març dal 2013 as 18, te sede dal Palaç Elti - Museu Civic (e dopo ancje inte vecje glesie di Sant Michêl, slarc di Puarte Udin, dongje dal Domo), a Glemone.
Il cors, curât di docents de Societât Filologjiche Furlane, al è viert a ducj e nol previôt spesis di bande dai corsiscj. I argoments des lezions a saran la grafie uficiâl de lenghe furlane, nozions di base di gramatiche e di sintassi, leterature furlane, storie dal Friûl, gjeografie regjonâl, storie da la art furlane, tradizions popolârs, folclôr, usancis, ritualitâts, e v.i.
Lis lezions a saran integradis di supuarts audiovisîfs e de furnidure di dispensis e di altri materiâl di bande dai docents. In plui, par cui che al vûl, si podarà aprofondî la cognossince dai struments disponibii in Rêt par scrivi in maniere corete par furlan, come vocabolaris, coretôrs, e altri materiâl informatic.
Par informazions e iscrizions si à di indreçâsi al SPORTEL SORECOMUNÂL PE LENGHE FURLANE DAL GLEMONÀS, referente dot. Linda Picco, a chestis direzions:
- Comun di Glemone, Municipi; tel. 0432.973234; e-mail: urp@com-gemona-del-friuli.
- Comun di Bordan, Municipi, ; tel. 0432.988049, int. 614; e-mail: sportello.friulano@com-
- Comun di Vençon, tel. 0432/985266, int. 208; e-mail: sportello.friulano.venzone@gmail.com .


text:
Il ConTOUR FVG al è un zîr di no crodi: pensât par jessi fat in 9 dîs e che al percôr l'ôr de Regjon Friûl - Vignesie Julie, cun cualchi chilometri in Slovenie e tal Venit, plui lâ a ôr dal confin cu l'Austrie a Sud dal Cogliàns.
In plui, il zîr al passe par tantis citâts de storie de Regjon, cul timp che al cuvierç i ultins vincj secui. La storie di contâ a je propite lungje e a je scrite te pagjine fate apueste: ConTOUR FVG Storie. Dut al tache cu le storie dai marinârs, ca si viôt diluncfûr la prime zornade, li ca si passe par Grau, Duìn e Opicine. Si va indenant sul Cjars, puest de batais de Grande Vuere, rivant daspò a lis culinis, libri des storiis di une volte, che a si viodin a Rosacis e Cividât, patrimoni dal UNESCO. Si rive dopo ai monts, li che la storie chê si viôt a je dal ultim secul, plui dure di chei altris puescj. Lant fûr des Dolomitis si passe par Longaron, citât de tragjedie dal Vajont, lâc ca si passe in bande. Si torne di gnûf tal plan passant pai paîs storics di Polcenic, Voleson - spieli de storie de ete di mieç, la Vile Manin, magnific palaç dai venezians. Si siare dut cu 'nt une fermade, che si scuen fâ, a Aquilee cui arest, il museu e il bielisis dom dai romans.
L' atac al è dongje dal puart di Grau in Provincie di Gurize. Si va vie prime su lis rivis e po si vâ in dentri, cul lît a drete e la lagune a çampe. Si passe po pe Isule di Cone, li cal Lusinç al jes tal Adriatic. Subite si rive a lis rivis sù ca puartin al Cjars, cueste alte e di piere sul mâr cal sta pôs metris al disot, te Provincie di Triest.
Lant vie simpri adalt si passe parsore de citât rivant a le bielissime e cognossude Val di Rosandre su la piste pes bicis "Cottur". Si va fûr par moment dal cunfin cu le Slovenie, tornant subite tal Cjars talian, lant vie bande Nord dentri tes culinis e no sul mâr, come fat prime.
Il secont dì al è tal dentri dal Cjars lant vie viars Nord, diluncfûr il cunfin cu le Slovenie in puescj di culinis e monts, tornant viars il centri de Regjon. Su lis culinis dal Cjars di torne te Provincie di Gurize, lant vie lunc lis trinceis de Grande Vuere. Si rive alore tal plan e po dopo al paîs di Cormòns, cun atôr i vignâi e il Cuei; un dai puescj miôr a je la Badie di Rosacis. Vie pai cjamps si pedale bande Nord, viars lis montagnis, rivant a le Provincie di Udin e a Cividât, citât storiche UNESCO dai Celtics e Longobarts.
Si va indenant il tiarç dì te Val dal Natison, fin dongje a Pulfar. Tache alore le rive sù viars il Mont di Joanis, mont no tant alt viodint chês in bande ma cal lasse viodi dai panoramis bielissins de nestre planure, plui di une volte. Il zîr nol passe pe cime ma al fâs il zîr prime a Est e po a Nord dal mont, rivant daspò a lis Juliis cun salidis e discesis ca puartin, ale fin, a le Val dal Tôr. Ancjemò cualchi chilometri su la statâl cun pocjis machinis e dilunc al canalon dal Tôr, fin dongje dal Pas di Tanamee, fin de zornade.
Te cuarte zornade si va, su asfalt, su al Pas di Tanamee, jù al paîs di Ucee e di gnûf sù al Carnizze. Une volte li si jentre te Val di Resie e si tache a lâ jù: la strade a mene jù, tocs drets e curvis, plui dai panoramis ca si visîsi. Rivâts insomp, a Resiute, si svolte a drete cjapant la piste pes bicis Alpe Adria, ex ferovie. Par chiste reson a no tire sù tant e di adalt e si viodin i salts da l'aghe e i puints, plui al è un puest par fermâsi.
Dopo va cjalât ben il Fele di adalt si rive al paîs di Dogne, li ca si lasse la ciclabile e si tache la rive sù su asfalt viars Sompdogne. Plui e mancul 18km cun ator parêts, boscs, glereons e la parêt Nord dal Jôf di Montâs a drete che, cui siei 2753m, e stâ adalt des Juliis talianis. Rivâts in Sompdogne, ancjemò cualchi minût su strade blancje par rivâ al Rifugjo Grego, fin de cuarte tape.
Dal Rifugjo Grego si tache a lâ jù te cuinte zornade, prime su troi larc e po su strade blancje te Val Saisare, li che a bas si à dut ator lis cimis dal grup dal Jôf ca si viodin di dentri dal Bosc di Tarvis. Rivâts a Valbrune si cjape di gnûf la piste pes bicis Alpe Adria, lant jù a Pontebe. Lavîe si tache di gnûf a lâ sù, cu 'nt une biele salide su asfalt bande il Cason di Lance, strade pôc traficade. Le strade a mene su, ma ce ca si viôt su adalt al fâs pasâ la fature fate: il Mont di Zermule cul Zuc da le Vuardie e la Crete di Aip.
La seste zornade a je che plui dure: il prin toc al va dal Cason di Lance a Paulâr, di rive jù su asfalt, par lâ su dopo a Liusûl e traviersâ su strade blancje lant bande Paluce, dentri tes Alpis Cjargnelis. Si va vie su stradelis cence pasâ pal paîs e cjapant po le strade pal Pas di Mont di Crôs su asfalt, un miscliçot di stradis statâl e di paîs.
Lats fûr dal paîs di Timau e tache la cleve su strade blancje viars il Rifugjo Marinelli, prime dentri tal bosc e po fûr tai prâts des malghis. La stradele a tire sù ben e no mâl sul varsant Sud dal grup dal Cogliàns, cunfin Italie-Austrie.
Po vêlu traviersât, a je l'ultime rampe, doi biei tornants su troi cui ultins 100m di rive sù ca puartin a Forcele di Morarêt - Rifugjo Marinelli, 2122m, il puest plui adalt dal ConTOUR FVG.
Il dì dopo, settim toc dal zîr, si tache lant di rive jù dal Rifugjo Marinelli al Tolazzi su strade blancje; e po asfalt fin al paîs di For Davuatri. Tache di gnûf a lâ sù par asfalt-strade blancje-troi fin a Cime di Sapade dulà ca si torne su strade blancje fra prâts e boscs des Dolomitis, tal Venit de bande Nord dal Mont di Siere e dal Clap Grant.
Passâde Sapade si cjate le maravee dal Orrido dell'Acquatona, ca si passe parsore su di un puint di len: scugnî fermâsi! Dopo a son decinis di chilometris di rive jù.
A flanc dal Plâf, tal Cjadovri, su une vecje strade di asfalt, si passe in bande dal Lâc dal Tudaio. Cualchi chilometri su statâl par cjapâ la piste pes bicis a flanc dal Lâc dal Centri Cjadovri, cu 'nt une biele cjalade a lis cimis des Dolomitis li ator. Si rive alore a Longaron; si torne a lâ sù su asfalt rivant al Lâc dal Vajont. La strade a no tire su e no va a straps, a je largje e a puarte a la Val dal Vajont. Simpri su asfalt si passe fûr Nert rivant al Pas di San Svalt, tacant a lâ jù di corse, rivant in un lamp a Cimolais.
L'otâf dì si va jù su asfalt al Lâc di Barcis, in bande dal Ciline e i monts li ator. Rivâts al lâc si svolte a drete sul puint pes bicis par po tacâ le rive sù, su asfalt, ca puarte a Plancjaval cun toc drets e tornants diluc la Val di Caltea. Ale citadele turistiche di Plancjaval si va indenant su le strade panoramiche dal Bosc dal Cansei, rivant a viodi fin al mâr. Si va jù su strade blancje fin insomp, viodint simpri dut il plan e i puescj li ca si passarà tal doman. Rivâts al paîs storic di Polcenic si torne su strade blancje fin a Lavorêt, aromai tal plan.
La novesime zornade, pensade come la fin dal zîr, la rivade dal ConTOUR FVG, a passe pes Provincis di Pordenon, Udin e par ultim Gurize, tornant a li che si veve tacât te citât di Grau. Un daûr chel altri, tancj tocs di asfalt e piste pes bicis, fin a rivâ ale grave dal Midune e dal Ciline tal ambient dai magrêts, passant po pal centri storic di Voleson e, di fûr, i vignâi dilunc le strade fin al puint sul Tiliment. Subite si passe pe storiche Vile Manin; si rive po a lis resultivis pedalant su strade blancje, ca no si smentèin lis bestis e lis plantis. Lant indenant si rive po a le basse e a la lagune e si viodin paîs di une volte, li che si torne a cjapâ la piste internazionâl pes bicis Alpe Adria. La piste a puarte ale citât di Aquilee, li ca il percors al va fûr de piste e al jentre tal centri storic, patrimoni UNESCO, ca no si po no fermasi a viodîlu pe so bielece, maestositât e la cualitât ma soredut la storie cal conte. Il percors al torne di gnûf su la piste pes bicis, passant in bande de Lagune di Maran e rivant in pôc timp a Grau.
ConTOUR FVG al è insome un zîr di 9 zornadis ca ti fâs fâ il zîr ator ator de Regjon Friûl Vignesie Julie, in un mix di asfalt, stradis blancjis e trois, viodint ancje tantiis citâts storichis, nature e ambients bielissins ma soredut dai panoramis ca no si smentein.
La robe miôr fra meteo - ca si intint cjalt e frêt, ploe o nêf - e mût di lâ vie - pensant al trafic e trope int ca je in montagne - par fâ i 700m di lungjece e i 12'000m di rive sù a si consein i mês di Giuin e Setembar.


text:
Tra
lis novitâts che il gnûf guvier nazionalitari e progressist de
Navare al à in program o vin il plen ricognossiment dal euskara tant
che lenghe proprie de comunitât. Si va duncje a ribaltâ lis
politichis puartadis indenant dai esecutîfs di diestre che a vevin
guviernât la Navare fin cumò e che, intal tentatîf di dineâ ogni
leam diret cu la identitât basche, a vevin imbastît un sisteme
normatîf che al pidimentave l’ûs dal euskara te plui part dal
teritori. Ta cheste logjiche di cambiament, e à spiegât la
puartevôs dal guvier Ana Ollo, si larà ancje a normalizâ lis
relazions cu la Comunitât Autonome Basche che tai agns stâts a
jerin stadis une vore tiradis.
Font:
El Diario,
31/08/15


text:
Tor
de metât di Otubar a son stâts presentâts al public doi gnûfs
struments informatics par judâ lis personis che a son daûr a imparâ
il gaelic scozês. Si trate di une aplicazion cun sessante unitâts
didatichis studiadis par ufrî a cui che al scomence a studiâ cheste
lenghe lis peraulis e lis frasis che i permetaran di fâ sù des
buinis fondis par tacâ a fevelâ par gaelic. Il secont strument al è
invezit un dizionari interatîf indotât di files audio che a
permetin di sintî la pronuncie juste des peraulis. Ducj i doi chescj
imprescj a saran disponibii al public dentri de fin dal mês.
Font:
BBC,
15/10/14


text:
ISO 639
ISO 639 al è un standard internazionâl di codiçs di dôs o trê letaris pai nons des lenghis. ISO 639 al è formât di parts difarentis. Fin cumò, a son stadis publicadis dôs:
- ISO 639-1: 2002 Codiçs pe rapresentazion dai nons des lenghis -- Part 1: Alpha-2 code: Chest codiç al è di dôs letaris, e al inclût dome lis lenghis principâls.
- ISO 639-2: 1998 Codiçs pe rapresentazion dai nons des lenghis -- Part 2: Alpha-3 code: Chest codiç al à trê letaris par ûs bibliografic e inte terminologjie, e al inclût un numar plui grant di lenghis, tra cui il furlan. A son dentri ancje codiçs par identificâ lis fameis linguistichis dal mont.
- ISO 639-3: 2007 (fase finâl di aprovazion). Inte fase di preparazion al è stât cognossût come ISO/DIS 639-3. E je une estension dal ISO 639-2 cun l'obietîf di cuvierzi in mût esaustîf dutis lis lenghis cognossudis dal mont.
Ulteriôrs disvilups dal standard a son in vore.
Ûs[cambie | modifiche il codiç]
I codiçs ISO 639 a son une vore impuartants come definizion neutrâl e universâl di une lenghe. A son dopradis intun grum di ambits, tes bibliografiis e in informatiche (codiçs des variis edizions de Vichipedie, Locale, ven a stâi i parametris regjonâi e v.i.)
Cjale ancje[cambie | modifiche il codiç]
Leams esternis[cambie | modifiche il codiç]
- (inglês) Pagjine uficiâl dal ISO 639


text:
Frisie: conference internazionâl sul multilinguisim
Dai 21 ai 23 di Novembar, inte citât frisone di Ljouwert / Leeuwarden, si davuelç la conference internazionâl sul “avignî des politichis europeanis pal multilinguisim e l’aprendiment des lenghis” metude adun dal centri Mercator. E sarà la ocasion par discuti des politichis linguistichis pal svilup des lenghis minoritariis europeanis, massime par chel che al rivuarde lis strategjiis par insegnâ e imparâ lis lenghis. Pe ocasion, in Frisie, e sarà ancje une rapresentance furlane.
(Font: Adum, circolâr 2007)


text:
PRESENTAZIONE
“ingegnīr mecanic, colaboradōr
de imprese, conseīr industriāl”
Vuź a l'č venerdģ 04 novembre 2016 . Graciis cetant per ve vģsitāt il me sīt, buine zornade.
Jo pues spartī cun vō il mistīr madūrat te grand industrie
ATIVITĀS
“Cence industrie no l'č nissun futūr economic”
Prodot
- Svilup dal prodot, breves, normativis, documentazion di vendite
- Modellazion cul CAD: Catia V5, SolidWorks, SolidEdge ed AutoCAD
- Progetazion di tocs mecanics e impresc industriai
- Finanze
Prozes
- Gestion de Fabriche: Ufici Tecnic, Industrializazion, acuist
- Cost dal prodot, preventivazion
- Sistemas gestionai ERP proprietaris e viartis
- Sistema di Qualità certificat ISO
Energie
- Consultazions tal sparagn des energģe
- Riscaldement cun panei radians
- Svilup di programas web e client par calcolā lis superficis dai panei radians
- Progettazion e vendite di sistemas di produzion cun energie rinovābile
“Collaborā al conven, simpri e a duch cuanch”
MISTĪR
“Slanc e competence”
COLABORAZIONS
RECAPIT
ing. Federico Busato
Pozzuolo del Friuli (UD)
info@metaing.it
+39 328 766 11 86
P.IVA 02700540301
COMPETENCE
>
Par fa statistichis di visite si doperin i cookies di Google.
Plui informazions son disponibilis scliciand le Privacy Policy.
Privacy Policy
© 2012 Metaing - all rights reserved - Made by PlasticTree


text:
30/11/11
"La Comugne", numar monografic sul 1511
Al è jessût il gnûf numar de riviste leterarie par furlan "La Comugne" editade de cjase editore Kappa Vu. Si trate di un numar monografic dedicât di plante fûr ae Joibe Grasse dal 1511 cun tescj di aprofondiment storic, contis ispiradis al plui grant riviel popolâr de storie furlane e ancje riflessions sul Friûl a cinccent agns di chê rivolte. La prime presentazion publiche di chest numar de riviste si le varà inte suaze de iniziative "Aperitivi con l'autore", vinars ai 2 di Dicembar a 7 sot sere alì de tratorie "Cuochi per voi", inte place dal municipi a Basilian. Intant de serade a intervignaran, tra i altris, il curadôr de riviste Pauli Cantarut, il scritôr Checo Tam e il rapresentant de Associazion 1511 Carli Pup.
08/11/11
"1511 il Friûl de Joibe Grasse" ai Riçs
Vinars ai 11 di Novembar si varà une gnove presentazion de mape - libri "1511 il Friûl de Joibe Grasse" fat di Luigino Peressini (mape) e di Carli Pup (tescj) e editât de cooperative Serling. L'apontament si tignarà alì dal Circul "Nuovo Orizzonti" dai Riçs tor 9 di sere. La serade e je stade metude adun dal Circul in colaborazion cu la Serling e cu la Associazion 1511.
Si trate di une ocasion par cognossi plui di dongje chest toc impuartant de storie furlane capitât juste cinccent agns indaûr. A fevelâ di chest teme a saran i doi curadôrs de publicazion compagnâts, pe prime volte, ancje dal musicist Gianfranco Lugano che aes imagjins e aes peraulis al zontarà cussì ancje la musiche par rindi inmò plui vivarose la serade.
Iscriviti a: Post (Atom)


text:
Mâr Adriatic
Il mâr Adriatic (par talian Mare Adriatico, par albanês Deti Adriatik, par bosniac e cravuat Jadransko more, par serp Jadransko more o JaдpaHcko Mope, par sloven Jadransko morje), al è une articolazion dal Mâr Mediterani logade jenfri la penisule taliane e la penisule balcaniche. Vie pal domini de Republiche di Vignesie al jere clamât Golf di Vignesie.
Tabele dai contignûts
Morfologjie[cambie | modifiche il codiç]
L'Adriatic al è lunc 800 km cirche e al à in medie 150 km di largjece, cuntune superficie di 132.000 km2.
La profonditât massime e rive a 1.222 metris, al larc di Bari, ma te zone setentrionâl nol supere i 300 metris di profonditât.
I principâi cors di aghe che si butin tal Adriatic a son il Po, l'Adis, la Plâf, il Lusinç, il Tiliment al Nord; la Narente, l'Aterno-Pescjare, il Sangro te Italie centrâl.
Golfs[cambie | modifiche il codiç]
I golfs plui grancj a son il Golf di Vignesie, il Golf dal Cuarnâr e il Golf di Manfredonie. Il Golf di Vignesie al ten dentri ancje il Golf di Triest, la Marine Venete, la Marine di Grau e la Marine di Maran.
Puarts[cambie | modifiche il codiç]
A son tantis lis citâts che a son bagnadis dal Adriatic: te bande setentrionâl i principâi puarts a son Vignesie, Triest e Cjaudistrie.


text:
Il 22 di Novembar di ogni an il calendari de glesie Catoliche al celebre a Sante Cecilie, muarte a Rome, vergjin e martare, tal an 230 dC.
lunes, 22 de noviembre de 2010
Il Dì de Musiche
Il 22 di Novembar di ogni an il calendari de glesie Catoliche al celebre a Sante Cecilie, muarte a Rome, vergjin e martare, tal an 230 dC.
Nomenade Parone de musiche dal Pape Gregori XIII tal 1594, cheste zornade e je stade universalmentri adotade come il Dì de Musiche. Al finâl de Ete di Mieç, za si rapresentave a Sante Cecilie sunant l’orghin, l’arpe o cjantant. La umanitât e je lade venerantle a traviers dai secui.
E ancje un 22 di Novembar al è nassût il Cuartet Vocâl Armonie, il sô percors al è stât ricognossût no dome tai ambients furlans. Si è iniziat in cjase dal Mestri Rodolfo Kubik sint incoragjâts dal stes.
Stant che o vin menzonât al Mestri Kubik, us informìn che ai 27 di Novembar a Dignan e ai 3 di Dicembar a Roncjis dai Legjonaris, a tornaran a presentâ parts de sô comedie “Va vilote puartade dal vint”.
La regjistrazion dal conciert precedent si le cjate fracant ca:
--------la traduzion in spagnûl di chest articul si po leile fracant ca sot :
martes, 2 de noviembre de 2010
"IL Cjanton di Anute", Letare par Anute
A son bielzà doi agns che tu tu nus cjarinis, cun lis tôs mans, ingrispadis e strachis, mans par lavâ plats e par scovâ, mans che mai a varessin imagjinât di jentrâ te cibernetiche, vuê a son spauridis, e denant di dute la scjalade tecniche, si sintin vecjis, inutilis te lôr balordisie.
Tastiere -“Nô o savin che la tô etât no da di plui, o valorin i sfuarçs par imparâ, la tô volontât, il to coragjo par frontânus, plui di dut a mi …” -
- “Mancul mal che par cumò tu dopris un dêt sol, viôt tu se fossin ancje chei altris nûf, ce sofrîmint” -.
Surîs - “E jo ce puedio diti? tu as une man tant pesante che ogni volte che la sint vicinâsi…o tremi, o vîf come une cjochele di tant che tu mi strissinis di ca par là, e par tô colpe o ricêf continuis laments de me vicine…la tastiere” -.
- “Mi dîs che tu le masanis a colps, de bande drete a cjamine çuete, magari che podès passâ, di che altre bande, cussì il patiment al sarès pari…” -
Tastiere e Surîs -“ Bon Anute, baste di lamentâsi che no nus puartin a nuie, - nô, Surîs e Tastiere, ti disin che ti amirin e ti volin ben, e che o podedin dital par tancj agns ancjemò” -.
- “Legriti di sei come che tu sês, nô ti fasarìn compagnie, ancje se i tiei dêts a son malpratics, e lis tôs mans grispadis!!
Ti saludin lis tôs amiis: Surîs e Tastiere
---
Suscribirse a: Entradas (Atom)


text:
Il guvier
de Catalogne al à presentât al esecutîf spagnûl une informative
di integrâ intal rapuart che al à di jessi consegnât al comitât
di esperts dal Consei de Europe che al controle il rispiet de Cjarte
europeane des lenghis regjonâls o minoritariis. Intal document si
denuncin lis misuris metudis in at par pidimentâ o limitâ l’ûs
de lenghe catalane de bande dai guviers des comunitâts autonomis dal
Paîs Valenzian, des isulis Baleârs e dal Aragon. Tra i atacs ai
dirits linguistics di cui che al fevele par catalan si segnalin po
ancje i tais aes risorsis pe promozion linguistiche e la gnove leç
su la educazion fats dal guvier spagnûl. Il rispiet dai dirits
linguistics al è lât in piês massime dopo che al podê, sei intes
comunitâts autonomis che a Madrid, al è lât il PP, partît di
riferiment de diestre spagnoliste. A ingredeâ inmò di plui la
situazion a son po ancje il cambiament in negatîf des posizions de
jurisprudence spagnole su la cuistion linguistiche e i atacs che a
rivin di une buine part de stampe spagnole.
Font:
Dialogo Libre, 19/02/14


text:
Il Bòrd na Gàidhlig, l’organisim di riferiment pe lenghe gaeliche scozese, al à valutât in maniere positive il rapuart produsût dal guvier scozês su la educazion primarie par gaelic. Il document al fâs un cuadri de situazion e al segnale i problemis principâi di risolvi. In dì di vuê a son 127 i centris che a ufrissin ai fruts plui piçui une educazion par gaelic, pe plui part logâts intes Highlands e intes isulis ocidentâls. La maiorance dai fruts che ju frecuentin a rivin di fameis che no àn il gaelic tant che prime lenghe. I problemis principâi a son invezit leâts al numar dai insegnants in stât di paronâ il gaelic e al numar limitât di materiâi didatics ta cheste lenghe. Il Bòrd na Gàidhlig al à ancje esaminât il plan scolastic metût adun dal Consei des isulis ocidentâls che al previôt une riduzion dal numar di scuelis presintis intal so teritori. Il Bòrd al à fat savê che no i fasarà cuintri al plan par vie che, si ben che la sierade di diviers centris no je une sielte facile di cjapâ, al ponte a incressi e a miorâ la ufierte scolastiche in lenghe gaeliche.
Font: Bòrd na Gàidhlig, 25-30/06/10


text:
Galizie: 75 mil galizians cence tutele fûr dai confins de Comunitât
Il galizian, in plui di jessi la lenghe proprie de Comunitât autonome de Galizie, al è fevelât ancje tune cincuantine di comuns des Asturiis e de Castilie – Leon. Daûr di un studi fat dal avocat Carlos Bello Stout a saressin 75 mil lis personis che a fevelin par galizian ta chescj comuns. Chês che in dì di vuê a àn une competence passive de lenghe e a podaressin svilupânt ancje un ûs atîf a son invezit 150 mil. Dut câs, in dutis e dôs lis regjons, no si àn politichis ativis a pro dal galizian e duncje la lenghe e riscje di disparî tal zîr di cualchi gjenerazion se no si inviarà une politiche linguistiche serie. Za cumò il galizian al è daûr a pierdi teren sei tra i zovins, sei tai centris plui grues. Tal studi di Bello Stout si lamente ancje che lis associazions galizianis plui ativis tal cjamp de difese dai dirits linguistics si mostrin pôc atentis a cheste situazion.
Font: A Peneira Dixital, 11/02/08


text:
Il
consei comunâl di Trebiñu / Treviño, isule aministrative dentri de
Comunitât Autonome Basche che e fâs part de regjon Castilie e León,
al à fate buine une gnove iniziative par facilitâ il passaç dal so
teritori ae provincie basche di Araba. Si trate di une risoluzion che
e ricognòs il Parlament spagnûl tant che unic sogjet competent par
decidi su la modifiche dai confins aministratîfs. Cun chest at si
spere di superâ il podê di veto esercitât fin cumò des
istituzions de Castilie e León. La deliberazion e je stade poiade di
dutis lis fuarcis politichis rapresentadis intal consei comunâl,
fale il PP che si è astignût. Al è di agnorum che cheste comunitât
e bat par podê aderî ae Comunitât Autonome Basche che i sta
dulintor, ma si à cjatade simpri denant dal no des autoritâts
castilianis.
Font:
Naiz:,
18/11/15


text:
La convenzion sui dirits umans de ONU e la leç sui dirits umans dal Ream Unît a proibissin la discriminazion linguistiche, chel istès il comissari galês pe avualiance e pai dirits umans al à declarât di no vê nissune competence su la lenghe galese. La declarazion, publicade su la riviste Golwg, e à jevât la proteste de Cymdeithas yr Iaith Gymraeg, associazion in prime linie inte bataie pai dirits linguistics. Intune letare inviade al comissari, i rapresentants de Cymdeithas lu invidin a intervignî ancje su chest front dal moment che, in dì di vuê, i citadins che si cjatin discriminâts par vie che a fevelin par galês no àn un altri sogjet uficiâl dulà indreçâ lis lôr segnalazions.
Font: Cymdeithas, 22/02/10


text:
Intai
Paîs Catalans al è stât lançât Milmots, une plateforme
interative che e à chê di fâ cognossi e di condividi il lessic
locâl dal catalan. Chest gnûf imprest informatic al permet ai
utents di meti dentri peraulis e frasis specifichis dal lôr paîs o
de lôr aree in maniere di svilupâ une bancje dâts che e permeti di
savê cuale che e je la difusion gjeografiche di ciertis peraulis o
mûts di dî e di cognossi il lessic carateristic di altris lûcs dai
Paîs Catalans.
Font:
Generalitat de Catalunya,
29/10/15


text:
Corsiche: nassude la Federazion dai elets nazionaliscj
Inte suaze dai moviments che a interessin il panorame des fuarcis nazionalistis e autonomistis corsis za di cualchi timp, cumò e je nassude “A Federazione di l'eletti naziunalisti, eculugisti è prugressisti” (La Federazion dai elets nazionaliscj, ecologjiscj e progressiscj) che e met adun za une sessantine dai 250 aministradôrs locâi de Corsiche. Il prin obietîf de Federazion al è chel di meti jù un document che al fissi te difese de tiere e de identitât corse, te superioritât dai interès gjenerâl, e te trasparence de azion publiche i principis di fonde di cheste gnove realtât.
Font: Radio Alta Frequenza, 23/10/08; Nationalia, 23/10/08


text:
giovedì 30 luglio 2009
A Dales
Sabide 1 di avost a Dales, in te fantastiche curnis dal Lat dai tre Comuns, Tulio le stàt invidàta a presentà el progjet Aghe dal cil. La buine ocasion je stade furnide dal grop cal organise Lak&roll, une manifestasion musicàl ca tacarà as 5 dopo di misdì e che a contiuarà par dute la sornade su las notes dai grops ca si alternaran in tal sunà.
Jessint l'aghe un dai motifs che mòf cheste manifestasion, i organisators di Lak&roll e an decidut di sposà le nestre cause, ospitanus in tal lor curtil, e contribui in maniere concrete cuntune racuelte di fons pe costrusion des cisternes in Guatemala e Bolivie.
Us spietin in tancj.
Pubblicato da Tulio a 13:32 Nessun commento:
Etichette: Aghe dal cil, Dales, Lak e roll
Iscriviti a: Post (Atom)


text:
abbronzatissime, acerrime, aeromarittime, ahime, amplissime, anime, anonime, anteprime, antonime, asperrime, azzime, battime, becchime, bellissime, bozzime, brevissime, buonanime, campionissime, celeberrime, centesime, centomillesime, chiarissime, cime, cinquantesime, colendissime, concime, cresime, decime, deprime, diciannovesime, diciassettesime, diciottesime, diffusissime, direttissime, disistime, dodicesime, dolcissime, duodecime, durissime, eccellentissime, eminentissime, ennesime, eponime, equanime, esanime, esime, esprime, famosissime, finalissime, finitime, fisime, fortissime, fragilissime, full-time, genialissime, gentilissime, ghiottissime, giovanissime, giustissime, gloriosissime, goffissime, governime, grandissime, gravissime, graziosissime, guaime, illegittime, illustrissime, ime, importantissime, imprime, inanime, inanonime, incertissime, infelicissime, infime, infinitesime, ingentissime, integerrime, intensissime, intentissime, interessantissime, intime, invidiosissime, iperonime, iponime, kinderheime, lacrime, lagrime, larghissime, lastime, lattime, leggerissime, legittime, lentissime, liberissime, lievissime, lime, limpidissime, longanime, lontanissime, lucentissime, luminosissime, lunghissime, lustrissime, magnanime, magrissime, maliziosissime, mangime, mansuetissime, marcime, marittime, massime, medesime, mediomassime, mezzequaresime, miliardesime, milionesime, millesime, minime, mirabilissime, miserrime, mobilissime, modernissime, modestissime, moltissime, monorime, mutevolissime, nerissime, nonagesime, nontiscordardime, notissime, novantesime, novissime, obbligatissime, odiosissime, odorosissime, ofelime, ohime, oime, omonime, onestissime, onoratissime, operosissime, opime, opprime, ordinatissime, originalissime, ottantesime, ottime, ottocentesime, pantomime, part-time, partitissime, penultime, perfettissime, perniciosissime, personalissime, pessime, piantime, piccolissime, pittime, plurime, pochissime, poltronissime, popolarissime, postime, potentissime, poverissime, precisissime, pregiatissime, preziosissime, prime, primissime, principalissime, profime, profondissime, prontissime, prossime, pseudonime, purissime, pusillanime, quadragesime, quarantesime, quaresime, quartultime, quattordicesime, quindicesime, quinquagesime, quintultime, raffinatissime, ragtime, rapidissime, rarissime, real-time, recentissime, redime, regime, religiosissime, remotissime, reprime, reverendissime, ricchissime, rime, rinomatissime, ripidissime, riuscitissime, sacratissime, sagacissime, sanissime, santissime, sapientissime, scarsissime, sceleratissime, secentesime, sedicesime, semiminime, semplicissime, sensibilissime, serenissime, sessagesime, sessantaquattresime, sessantesime, sestultime, settantesime, settime, settuagesime, severissime, sinonime, sirime, sopprime, sottostime, spandiconcime, spiegabilissime, stime, stranissime, strappalacrime, studiosissime, sublime, supermassime, svariatissime, tenerissime, tenerrime, terzodecime, terzultime, teterrime, time, trecentesime, tredicesime, trentaduesime, trentesime, trigesime, tristissime, ultime, ultimissime, unanime, undecime, undicesime, ventesime, venticinquesime, vigesime, vittime
Altre ricerche che potrebbero interessarti; scopri i termini che rimano con le seguenti parole!
modellerei
- doverosamente
- rigettava
- cotoniera
- pindarico
- faccia
- magniloquenti
- ulcerose
- sdoppiassi
- malcerto
- giunonio
- azzimati
- scorbutici
- desolate
- laciniato
- voluttuario
- smorzeresti
- incallisse
- littorine
- autoctonie
- venezuelano
- organato
- silicato
- zuppe
- riammalaste
- lenta
- nucleici
- playback
- rideremo
- marcitoio
- HOME


text:
Storiis2 coments Publicât da il crot il giovedì, marzo 27, 2008
In font a viâl Triest a Udin si rive in place Oberdan, passant par là mi è vignude voie di contâ dôs storiis di cent e passe agns indaûr.
La prime e je che di Wilhelm Oberdank cognossût in Italie come Guglielmo Oberdan, zovin nazionalist triestin che tal 1882 al veve cirût di copâ l'imperadôr Austriac in visite a Triest. L'atentât al falì e il zovin atentadôr al fo condanât a muart e picjât.
Al è considerât un dai grancj martars dal patriotisim talian, su di lui a son stadis fatis poesiis, cjançons, placis e scuelis.
La seconde storie e je che dal republican Giovanni Passannante nassût a Salvia di Lucania tal 1849. Cuant che il re talian Umberto I al visità Napoli intal 1878 lui al à cirì di curtissâlu. Cjapât e impresonât al fo torturât par fai confessâ i nons dai siei compliçs ancje se inte realtât al veve fat dut di bessôl.
Sô mari, di plui di setante agns, i siei fradis e lis sûrs a forin metûts in manicomi par il rest de lôr vite, il sô paîs al scugnì cambiâ di non e ancjemò vuê si clame Savoia di Lucania.
Passannante al fo condanât al ergastul. Al fo sierât incjadenât intune preson cence lûs e cence cagadôr, alte 1 metri e 40. Nissun i podeve fevelà. Dopo agns di preson, une volte deventât mat, al fo trasferît in manicomi. Muart tal 1910 i fo taiât il cjâf che al fo tignût in mostre al museu criminologjic de aministrazion penitenziarie dal 1936 al 2007 cuant che ae fin al fo soterât.Dôs storiis di terorisim une vore tristis e malinconichis, dôs storiis talianis.


text:
Nissun nol sà s’al jere un duc o dome un muc ma al veve di sei avonde ben parcé ch’al veve maridât le fie di un re e che so fi, come lui, prime di deventâ sant, al jere deventât vescuf di Liegi. La lejende su di lui a é nassude tal 1250, plui di cinc cent agns dopo ch’al jere muart. Di ce storie si tratie ? Sant Ubert, patron dai cjaçadôrs e dai muardût dai cjans rabiôs al é nassût tal 600 e alc al timp dai « rois faineants » rés pucefadiis e ancje lui al passave il so timp dome a lâ a cjace.
Ma une dí a i é vignude une vision :
En cerf cun tune crôs luminôse jenfri i cuars . Rôbis da mats, ma d’in chê dí al si é mitût a fâ le cort al vescuf di Liegi. Cussí cuant ch’al é muart il vescuf al é lât sù lui. A partî di aí, a si à plui informazions. Tal paisut, al à fat fasint sù une glêsie pal vescuf muart che, dopo ch’al sedi deventât sant, al à scomençât a tirâ plen di pelegrins. E il paisut al é deventât une ponto di sitât. Muart ancje lui, al é lât sù vescuf so fi. Ce biel chest ! Ma il biel al é ch’al é deventât sant ancje chel.
Da murî da ridi so savin che Ubert al é deventât sant cui miracui che cualchi biograf interessât a i veve mitût sul so cont e a si dîs ancje che le storie dal cerf a sedi stade robade ae storie di un’âltri sant : Sant Arnolf da Metz e san Bonifaç dal caz o di no sai cuâl Italie medievâl.
Cent agns pluii tart, a Andage, un âltri paisut piçul piçul indulà ch’a in d’ere un convent grant grant, a son rivâts a vê il cuarp dal santon dai cuars e d’in chê dí, il paisut al si é clamât Saint Hubert e al é deventât cognossût tal mont intîr. Ancjemó vuê, lui ai let su internet, ogni ant, un centenâr di muardûts da cjans rabiôs, a van a fâsi benedî in te basiliche che date dal 1500, e a si dîs che da 800 agns, nissun al vedi cjapât le rabie. Rôbis da no crodi. S’o lais a Saint Hubert un 24 di novembar par vie di une rabie o saltarês fûr plens di borie di vê stât a mangjâ tal ristorant ‘le saint Hubert’ dopo vê stât a preâ te glêsie. Ma cun dutis lis messis pai cjaçadôrs, cui puedial dî che so mangjais il sanc e il cuarp dal cierf o no fasês le comunion ?
Daspó, se in chel dí, tant ch’o mateais cul vêri dal aperitîf al bar o cjalais te television ce che fasin in Nepal ogni cinc agns o no varês plui nissun dûl, nissune pietât, nissune compassion, dome voe di cerçâ ancje vuâltris che cjar nêre inteneride cun mil precauzions par faus dismenteâ cul bordeaux , sêti il Katmandù dai pacifiscj che i 200 mil anemâi sacrificâts in tun colp di bant dome parcé che a crodin che cussí a varan le prosperitât. Dopodut, dutis lis scûsis a son buinis par copâ dal moment che il motîf al à alc di sant e lis messis celebradis pai vescufs in Italie pai cjaçadôrs a no son nuie di nuie. Nuie !
Per l’apertura della caccia, ero a Saint Hubert. La capitale europea della caccia che secondo la leggenda fino a che i protestanti non devastassero la chiesa nel 1558, c’era ancora il corpo intatto di Uberto stesso.
Nelle foreste vicine, i cervi sono in libertà, Come al medio evo ? No, la loro libertà adesso é sorvegliata, Organizzata. Devono pur finire nei piatti di tutti i ristoranti della regione, no ? Dopotutto, qui , i cacciatori sono protetti da un santo locale:-) Che la carne sia migliore perché é santificata, non lo so.
La leggenda di san Uberto, nasce nel 1250. Ossia 525 anni dopo la sua morte e dice che da duca, sia diventato prima eremita in un deserto del nord Europa (Sic), poi vescovo e poi santo dal giorno in cui, cacciatore impenitente ebbe un'apparizione strana: Un cervo con una croce tra le corna. Forse avrebbe potuto diventare il santo dei cornuti ma invece é diventato il santo dei cacciatori. E stato anche provato che la biografia di Uberto é stata copiata quasi punto per punto dalla biografia di san Arnolfo da Metz e san Bonifacio da non so che Corsica scritte già nel 7° secolo. Perfino i tre miracoli principali sono uguali.
Nella basilica del 500, c'é anche la scultura lignea del cervo.
Questa leggenda, é appena buona per fare fumetti per i bambini e ninnoli per i turisti ma come al medio evo, anche gli adulti sono pronti a credere qualsiasi cosa dal momento che in chiesa o in testa, ci si dà una scusa.
Che siate credenti o non credenti, se passate di là andrete prima a visitar la chiesona tutta fatta di pietra e di marmo e poi finirete sulla piazza principale, al restaurant Le Saint Hubert, tutto fatto di piatti di selvaggina.
Aspettando l’aperitivo al bar, col ditino per aria e il bicchiere in mano, dando uno sguardo allo schermo senza suono vedrete che in Nepal, proprio vicino a Katmandù, la méta dei pacifisti, per via di altre credenze, si sgozzeranno davanti ad un pubblico affascinato, 200 mila animali per invocare la prosperità.Allora, cosa v’importa delle messe celebrate da vescovi per i cacciatori ? Qua, all’apertura della caccia il piatto principale é il ragù o la bistecca di cervo con un carpaccio al prosciutto di cinghiale per entrata.
Un buon bordeaux vi aiuterà a fare una preghiera per dimenticare semmai avete una croce in testa o per dire una bestemmia se invece avete la testa in croce. Se poi volete far polemiche sul si o nó delle messe celebrate all’occasione dell’apertura della caccia, sul web c’é spazio per tutti e ogni giorno ce n’é una nuova.


text:
La Audiencia Nacional spagnole e à vût cussì di procedi daurman par fâ meti in libertât Inés del Río che e veve passât in preson 26 agns, i ultins cinc in maniere iregolâr. A son però 55 i militants bascs che si cjatin ancjemò in preson par vie de “dotrine Parot”. Cundut dai tentatîfs di resistence dal guvier spagnûl e des pressions che a rivin dai ambients de estreme diestre, la Audiencia Nacional e à ancje sclarît che no esistin nivei juridics o ats dal stât che a puedin evitâ di meti in vore lis decisions dal tribunâl di Strasburc e che la sentence e vâl par ducj i presonîrs che si ur à aplicade la “dotrine Parot”. Chel istès, invezit di procedi intun colp sôl ae liberazion di ducj i presonîrs che a àn vude la lôr condane slungjade in maniere injuste, la Audiencia Nacional e à fat savê che i câs a saran frontâts un par un slungjant cussì i timps pe jessude di preson.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
15/11/13
Spagne: il tribunâl european al sdrume la “dotrine Parot”
La Audiencia Nacional spagnole e à vût cussì di procedi daurman par fâ meti in libertât Inés del Río che e veve passât in preson 26 agns, i ultins cinc in maniere iregolâr. A son però 55 i militants bascs che si cjatin ancjemò in preson par vie de “dotrine Parot”. Cundut dai tentatîfs di resistence dal guvier spagnûl e des pressions che a rivin dai ambients de estreme diestre, la Audiencia Nacional e à ancje sclarît che no esistin nivei juridics o ats dal stât che a puedin evitâ di meti in vore lis decisions dal tribunâl di Strasburc e che la sentence e vâl par ducj i presonîrs che si ur à aplicade la “dotrine Parot”. Chel istès, invezit di procedi intun colp sôl ae liberazion di ducj i presonîrs che a àn vude la lôr condane slungjade in maniere injuste, la Audiencia Nacional e à fat savê che i câs a saran frontâts un par un slungjant cussì i timps pe jessude di preson.


text:
La isule di
Jèrri / Jersey, logade intal canâl che al divît la Normandie de
Ingletiere, e je une dipendence direte de corone britaniche che no
fâs part dal Ream Unît e nancje de Union Europeane. Almancul fin al
sclop de seconde vuere mondiâl plui de metât de popolazion e jere
ancjemò in stât di doprâ il jèrriais, une varietât normande
carateristiche de isule, ma in dì di vuê dome il 3% dai isolans le
fevele ogni dì e il 15% al è in stât di capîle. Intes scuelis
chest lengaç al jere presint dome tant che materie facoltative, une
pussibilitât cjapade sù dome di un tierç dai students. Cun chest
an scolastic, invezit, il jèrriais al jentre tant che materie
curicolâr in dutis lis scuelis primariis de isule, ancje se par
pocjis oris. La gnove materie e permet ancje di dâ spazi a
aprofondiments su la storie, la culture e lis carateristichis
specifichis de isule.
Font:
BBC, 17/09/12


text:
giovedì 9 aprile 2015
GNOVE PAGJINE FACEBOOK
O ai une comunicazion di servizi, ma impuartante.
Par fâle curte, tancj di voaltris a jerin amîs dal utent facebook Conte Curte, ma facebook al à dit che no podìn clamâsi pardabon "Conte"di non, e al à ancje reson :)
Ven a stâi che nus a gjavât l'aces ae pagjine, e a mancul che cualchidun nol vedi une cjarte di identitât cul non di "Conte" e il cognom "Curte" o pensi che la lassarin pierdi. :)
O cjapi cussì la ocasion par vierzi un pagjine facebook dediade ae nestre ostarie e us invidi ducj (chei che a àn facebook, clarementri) a plasê la pagjine e sparnicâle invidant int e soredut condividint i link des contis che o proviodarai di meti sù manualmentri al plui prest.
La pagjine e je in vie di costruzion, ma o vuoi rivâ al plui prest a tirâ sù int.
Si che duncje... FRACAIT SU LA PAGJINE FACEBOOK DI CONTECURTE
0 coments:


text:
Il conseîr
comunâl dal Sinn Féin, Kevin Campbell, al è stât elet tant che
gnûf dean di Doire / Derry, la seconde citât par impuartance de
Irlande dal Nord. Par un an a dilunc al varà di vuidâ il Consei
comunâl e davuelzi lis funzions di prin citadin. La sô nomine e ven
a colâ intun moment une vore impuartant pe citât che, dilunc vie
dal 2013, e sarà la capitâl de culture dal Ream Unît. Par disfrutâ
di cheste oportunitât une vore impuartante – al spieghe Campbell –
la citât e à di lavorâ adun par valorizâ il so patrimoni storic e
culturâl unic. Ta cheste logjiche al è impuartant promovi ancje il
gaelic irlandês, al à po zontât il dean che al pues svantâ une
lungje dade di militance a pro de lenghe. Un segnâl une vore fuart
se si pense che Derry, cu la sô storie, e à rapresentât un dai
esemplis plui grues de discriminazion, ancje linguistiche, che la
comunitât unioniste e à imponût a chê nazionaliste irlandese,
cundut che cheste ultime e rapresente la maiorance de popolazion de
citât.
Font:
Gaelport, 12/06/12


text:
Talian, furlan, todesc, romanç, triestin, ladin, grec, senegalês, francês... a mancjavin dome lis lenghis di gjat, vuê matine, inte gulizion cui autôrs inmaneade dentri de manifestazion Suns e cul jutori dal comun di Rivignan/Teôr li dal agriturism "La Regina del Bosco
" e lis vevin dutis.
E lassant in bande lis batudis, la matinade a Flambruç, di un dai apontaments metûts adun par Sunsûrs, la setemane di events des lenghis minoritariis che e seguis che dal cine e e anticipe chê de musiche, e je stade une vore biele e penze di contignût.
Nin par ordin.
O vevin trê scritôrs - ancje se la cualifiche di scritôr i va strente a ducj i trê - un di lenghe mari romance, Arno Camenisch, une di divignince ladine, Rut Bernardi, e un di cjase nestre, il nestri contecurtâr resint Stiefin Morat
. A cjacarâ cun lôr Pauli Cantarut
, par un apontament che za di un pôc il comun di Rivignan/Teôr al va pandint, ven a stâi, Parole a colazione.
Meti dongje leteradure e gulizion, duncje, in puescj biei, come vilis e cjantons de basse che a son maraveôs, come chest agriturism - vait di Sterp a Flambruç pe strade di cjamp e i passais denant.
A insiorâ il dut ancje Irene Brigitte
, cjantante e ghitariste nuiemancul che di Triest, e lis leturis di Paolo Bortolussi
.
Il biel de matinade, lade indevant par cuasi dôs oris cence che nissun si stufàs, al è stât che si è lassât spazi a lis leturis, plui che a lis cjacaris, e framieç di pocjis domandis si è podût scoltâ e restâ inmagâts de bielece des lenghis, soredut di chês che no si cognòs.
Cussì a àn fat scocolâ i voi il romanç e il todesc di Camenisch, plui doncje ae musiche rap che a altri, par cui che nol sa la lenghe, e e à emozionât la peraule curtissime ladine di Rut, che cun poesiis e sonets e à mostrât une profonditât di sun e conciets pardabon siore; cussì come, il nestri puartebandiere, Morat, nus à regalât cualchi pagjine dal sô libri che al saltarà fûr cul an gnûf, une vore poetic, ma ancje crût e simbolic.
Brave Irene, che jenfri di une tornade e chê altre des leturis nus a cjantât par triestin, talian, grek e francês, e adat ancje Bortolus, che cul sô talian dal acient esotic al jere perfet par lis peraulis di mont svuizar di Arno.
Al è pôc ce dî, di altri, i voleve jessi li, par capî tantis robis, a scomençâ di cemût che une lenghe, la sô sinceritât e spontaneitât, a puedin jessi fonde par stâ lizêrs, dentri, intal sens miôr che cheste peraule e pues cjapâ; robe che ancje Mattiuzza, diretôr artistic di dute la rassegne
, al à marcât.
Vonde cussì, insome... Nô di Contecurte no podevin fâ di mancul di spindi dôs peraulis par events come chescj, che ti fasin vignî vie come une persone miôr di cuant che tu sês rivât.


text:
ORT FURLAN
LIS VORIS…
Sul vieri di lune
• Si semenin, tal viert: cicorie catalogne, cevole, verze brocul, lidrics, rati tardîf.
• Si plantin, tal viert: fenoli autunâl, latuie, spinaze, ardielut.
• Si cimin cudumar, melanzane, pevaron, pomodoro, coce.
• Si ledrin fenoli e puar; si sblancjin selino, scarole e indivie.
Sul zovin di lune
• Si semenin, tal viert: cardi, savôrs, ravanei, rucule.
• Si traplantin, tal viert: verzis, cicorie catalogne, indivie, latuie romane e capûs, puar, lidrics, cevis, selino.
… E CHEL DI METI TAL SAC
ai di Resie, angurie, jerbe rave, basili, blede di cuestis, blede di tai, cardi, carotis, verze capûs, cudumar, cevole (ancje chê rose de val Cose e chê rosse di Cjavàs), fasûi frescs (ancje il Fiorina di Lusevare) e vuaìnis, indivie, latuiis, melanzanis, melon, patatis, pevarons, puar, pomodoros, savôrs, lidric, rati, selino di cuestis, coçuts.
Intal broili si cjapin sù:
fîcs
FRAMBULIS
cerniculis
nolis
pierçui
piruçs
ciespis
ue grispine
✒ Adriano Del Fabro


text:
I torments no cessin
Alc di bon, soredut di bande dal privât, al nas. Ma tal stes timp, il nivel dai servizis publics in mont al continue a peiorâ di mês in mês. E a ogni piçul segnâl di sperance (il sportel pe justizie che la Regjon e je rivade a fâ tornâ a vierzi a Tumieç), a saltin fûr altris trê di disconfuart. Lis Puestis, par esempli, no vuelin smetile di bastonâ i lôr utents. Dopo vê confermât par Setembar lis sieraduris dai sportei di Tierç di Tumieç e di Ospedalet di Glemone, in plui de riduzion di orari di chei di For Disot, For Disore, Dimpeç e Resie, cumò a son rivadis ancje a otignî di consegnâ la pueste ogni doi dîs. Ricuardìnsi che dal 2010 dome te mont e te pedemontane dal Friûl si son tiradis jù lis sierandis di ben 17 uficis postâi e in altris 28 si son taiadis lis zornadis di viertidure. La dirigjence de societât - che si à di visâsi che e je stade privatizade ma che e je simpri sot de ale dal ministeri de Economie – e fâs savê che e sarà la tecnologjie a permeti di superâ i problemis. Pecjât che in Cjargne si sta spietant ancjemò che internet al cori a une velocitât decente (in cuindis comuns plui dal 80 par cent de popolazion nol pues utilizâ la bande largje) e che i celulârs a cjapin ben il segnâl dapardut.❚
✒ D.Z.


text:
Ai 20 di Mai il guvier galizian vuidât dal popolâr Alberto Núñez Feijoo al à fat bon il decret sul ûs des lenghis inte scuele che al jentrarà in vore cul prossim an scolastic. Il test al à cjatât la oposizion di dutis lis organizazions impegnadis pal galizian, ma ancje dai sindacâts e dai partîts politics de oposizion. Socialiscj e nazionaliscj dal BNG a àn dite che la aprovazion dal decret e rapresente un atac cuintri de lenghe galiziane e che a intindin impugnâlu. Ancje i sindacâts principâi de Galizie a fevelin di incostituzionalitât dal test. Judizis inmò plui dûrs a rivin di organizazions tant che Queremos Galego, A Mesa pola Normalización Lingüística, Prolingua e Coordinadora de Equipas de Normalización e Dinamización Lingüística. Juste cualchi zornade prime, ai 17 di Mai, miârs di galizians si vevin dâts dongje pes stradis di Sant Jacum di Galizie (Santiago de Compostela) par difindi la lôr lenghe proprie e dî di no al progjet dal guvier in rispueste ae convocazion dal coordenament Queremos Galego. Si tratave de cuarte manifestazion di place inmaneade tal zîr di un an cuintri de politiche di limitazion dal ûs dal galizian metude in vore dal guvier dal PP.
Font: Vieiros Galiza Hoxe, 20-21 e 17-18/05/10


text:
I rapresentants des organizazions sindacâls de Galizie (UGT e CCOO) a àn domandât al guvier galizian di no aprovâ il decret che al previôt gnovis limitazions al ûs de lenghe galiziane inte scuele. Si trate di un proviodiment che plui che unî al divît – a disin i rapresentants sindacâi – e che al puartarès dams ae lenghe e ae organizazion dal lavôr scolastic. Cuintri de politiche linguistiche imbastide dal atuâl guvier galizian, vuidât dal PP, al interven ancje il puartevôs pes cuestions linguistichis dal Partît Socialist (PsdeG – PSOE), Francisco Cerviño, che al à fevelât fintremai di “lenghicidi”. Daûr dai dâts dal Istitût Galizian di Statistiche dome dal 2003 al 2008 si varès vût une riduzion dal numar di chei che a fevelin par galizian di sù par jù il 10%. A front di cheste situazion – a disin i socialiscj – si à di incressi lis politichis di promozion de lenghe proprie de Galizie, massime tal cjamp educatîf, e no ridusi chês za in vore. Cuintri de politiche linguistiche metude in at dal guvier dal PP a van dilunc a operâ ancje lis diviersis associazions pai dirits linguistics. Une delegazion inmaneade dal coordenament Queremos Galego e je lade a Bruxelles par sensibilizâ lis istituzions europeanis su la cuestion. Intant de visite si àn vûts incuintris cui rapresentants dal Parlament european, dal Consei de Europe e ancje de UNESCO. Ai 17 di Avrîl, invezit, a pro de lenghe si son mobilitâts diviers tra i plui impuartants musiciscj galizians cuntun conciert a Pontevedra.
Font: La Voz de Galicia, 17/04/10; Queremos Galego, 12/04/10; Vieiros Galiza Hoxe, 09/04/10


text:
mercoledì 30 marzo 2011
ESRA.FVG 2
Altris nutizis interesantis vegnin da fatoris pas scuelis, in te aree didatiche. Soi lade a viodi lis propuestis che erin presentis e tantis iniziativis son par mostra a grands e piçui lamps di storie e culture contadine in Friul. Ma le lenghe furlane je lade pai trois: dome dos aziendis (lis ai cjaladis cuasi dutis..ma se je è cualchi mancianze visait!) presentin lis ativitas ancje in furlan,magari dome a richieste: mior di nuie!!! Un poc di plui no si pol doprà chiste puare lenghe furlane par spiegà cimut che si fasin lis pipinis cui scus da panole o magari lis sportis "ecologichis" par là a marcjat??? Lis aziendis son: Doi Cocolars Là dai Pitars Buinis spedizions in campagne!!
Pubblicato da spirt di vin a 23:15 Nessun commento:
Etichette: cjacaris, tradizions
ERSA.FVG
No mi visi cimut che soi finide in chistis paginis web. Ma ai cjatat tantis nutizis interesantis In prin il congres (AGRIEST) che si è tignut il 27 di fevrar chel fevelave "A le scuviarte das vecis viis dal Friul". Però ce biel panorama di viis che si an! Cun un grand lavor dal 2002 al 2009 son stadis individuadis 180 varietas originals di cui 106 ros e 74 blancs, e son stadis recuperadis 25 varietas rosis e 18 varietas neris. Se chist nol è un grand patrimoni di vins!!! E se si và a viodi ancje il lavor di Paolo Silivotti si a ancje l'analisi sensorial dai vins. Dopo ve finit di lei il material su chist argoment (cuissà se vevin fat ancje documents di chist congress) mi è vignude tal cjaf le interviste a Gianola Nonino e le faturis par partà indenant certis produzions e le nasside dal premi "Risint d'Aur". E se vessin butade vie ancje le ribuele, il refosc e vesin mitut dut sauvignon e chardonnay? Par furtune i furlans tegnin cont dut!!!
Pubblicato da spirt di vin a 23:01 Nessun commento:
Etichette: culture, vin furlan
mercoledì 23 marzo 2011
Le Figaro e le crociere enologiche
In tal mes di avril sarà pusibil fà une crociere enologiche par scuviarzi le scune là chel è nasut il vin. Un biel articul l'è stat publicat su Le Figaro (chel à ancje un Club vin) e in un post l'è un biel mut di dì: nol è un bon gustà cence un bon vin (..pas de bon repas sans un bon vin..).
Propit tal just abinament l'è il secret da buine cusine. Un vin sbaliat pò ruvinà un plat chel à domandat tante fature e tante preparazion, come chel pò cuviarzi i savors di une pietanze e jessi predominant.
Cund che si scielz un vin par un gustà si vares simpri di savè ce chel cogo l'à preparat , non baste savè "carne o pesce". Se magari si lu prove ancje prime, un figuron!
Pubblicato da spirt di vin a 22:33 Nessun commento:
Etichette: cjacaris
Dioniso e Ampelo
Dioniso e Ampelo l'è une storie da mitologie greche, che ai cjatat in un cuadri di Pierino da Vinci, in te mostre dal Bronzino che je concludude a zenar a Firenze.
In chiste storie par scjampà al regno dai muars, Ampelo ven trasformat in une vit, di dulà che Dioniso cjape sù e strize un rap par produsi un licuid simil a le ambrosie! Ere nasut il vin!
Le storie je propit biele e mertave di jessi contade
Pubblicato da spirt di vin a 22:09 Nessun commento:
Etichette: culture
Ancjemo apuntamens
Miercus 30 di marc as 20.30 di sere tal Ristorant "Sinfonia in 2 note" (Via Madonna del Mare 2/d- TS) si tignarà une biele cene -degustazion compagnand cul pès i vins da DOC Isonzo -Tignude di Blasig . Bisugne prenotà (040 3229944)!!
I nobii da Conte dai vins di Rome si incontraran par un brindisi e le presentazion di vins da Aziende di Giorgio Colutta vinars 25 e sabide 26 in ta sede da Delegazion in te enoteche Trimani.
Sintì il Fogolar Furlan di Rome pai details.
Cualchidun disarà che nol è il moment par fà brindisi dal moment che tra taramot in Japon, vuere in Libie, e problemas di gestion di chei che sciampin da vuere, no si sà plui dulà parasi.
Ma se no si cjale a cualchi iniziative gnove, se no si spere in un tic di futur mior, alor lasin piardi dut e ...mandi!
I nobii da Conte dai vins di Rome si incontraran par un brindisi e le presentazion di vins da Aziende di Giorgio Colutta vinars 25 e sabide 26 in ta sede da Delegazion in te enoteche Trimani.
Sintì il Fogolar Furlan di Rome pai details.
Cualchidun disarà che nol è il moment par fà brindisi dal moment che tra taramot in Japon, vuere in Libie, e problemas di gestion di chei che sciampin da vuere, no si sà plui dulà parasi.
Ma se no si cjale a cualchi iniziative gnove, se no si spere in un tic di futur mior, alor lasin piardi dut e ...mandi!
Pubblicato da spirt di vin a 21:45 Nessun commento:
Etichette: cjacaris, degustazion
sabato 19 marzo 2011
Ducato dai vins furlans
Di cualchi bande si è za scuviart che soi deventade NOBILE dai vins furlans in ta delegazion di Rome. Propit cussì, soi jentrade in tal Ducato dai vins furlans. In une cerimonie tignude ca da enoteche Trimani il 16 di dicembre fieste di intronizzazion insieme a l'inaugurazion da Delegazion di Rome di chiste Associazion. Ce dì? Braure, propit tante braure!!
Cuissà ce che mi a di capità ancjemo, dut par une passion pai vins mitude par furlan.
Mi tocjarà cjate il sisteme di capità plui dal spes in Friul, mi metarai a studià cimut fà!!
Pubblicato da spirt di vin a 16:37 Nessun commento:
Etichette: degustazion, Personal, vin furlan
mercoledì 16 marzo 2011
SUPERWHITES 2011
Une FIESTE: ecco cimut che si pol descrivi il dopodimisdi di domenie 13 al St. Regis Hotel. E ce prodòs: si lave dal Montasio al persut di S. Danel, dal salam dal Cuei al Praga. Il dut ben compagnat dai vins: friulano, pinot blanc e gris, malvasie, ribuele, chardonnay, sauvignon, e ancje ramandul e picolit.
Ancje se soi stade strete cui temps, i vins che ai cjercjat an partat dongje dome bielis emozions e un Vin el à di dà emozions! E fevelà cui produtors par confrontà cun lor i pussibi abinaments dai lors vins cun cualchi plat particolar. Ad esempli ere un pinot gris ramat chel clamave propit un risot magari cun tartufo... E chel ramandul chel domandave dome di compagnà un Montasio stagionat...
Je stade une gran biele fieste pecjat che ven dome une volte ad an!
Ma une fieste cui ros furlans no si rive ancjemò a fale? Magari in une salute plui picule.......
Ancje se soi stade strete cui temps, i vins che ai cjercjat an partat dongje dome bielis emozions e un Vin el à di dà emozions! E fevelà cui produtors par confrontà cun lor i pussibi abinaments dai lors vins cun cualchi plat particolar. Ad esempli ere un pinot gris ramat chel clamave propit un risot magari cun tartufo... E chel ramandul chel domandave dome di compagnà un Montasio stagionat...
Je stade une gran biele fieste pecjat che ven dome une volte ad an!
Ma une fieste cui ros furlans no si rive ancjemò a fale? Magari in une salute plui picule.......
Pubblicato da spirt di vin a 22:55 Nessun commento:
Etichette: degustazion, vin furlan.
Iscriviti a: Post (Atom)


text:
I rivi dongje passant par cjamps, filârs di morârs, boschetis e sterps che mi involucin intal lôr vert cun simpri gnûfs colôrs e sfumaduris diferentis de ultime volte. A mieç de strade o buti il voli suntune ruvine di cjase viere cul tet di cîl e nûi e mi par di sintîle a murmuiâ: "Biadelore che tu ti fasis viodi, un grum di timp che no tu passavis chenti!”
O rivi, duncje, a la fin a Talmassons, li da lis mês piruchieris, o jentri intune famee indulà che "mammina" par talian (ma "mamute" par furlan) e lis fiis Marilena e Sabrina a coordenin cun velocitât, competence e braùre il corisi daûr des diferentis operazions sui nestri cjâfs, seneosis come che o sin di tornâ nininis, a puest, in ordin e (parcè no?) nol starès nuie mâl, ancje un tic... sexy!
Tu scoltis lis storiis dal paîs penzis di umanitât, insioradis di mûts di dî une vore mataniçs: tu capissis che tu vivis dentri di une comunitât parcè che se a chi si fevele di une Angiline, a Cjarlins e à non Mariute, la protagoniste de venture. Il vivi laboriôs de furlanetât nus met ducj adun, jenfri un colp di fuarpiis o pûr sot dal sofli cjalt dal suiecjavei.
Moments di serenitât cun cualchidun che a ti sossole e tu ti inacuarzis che la vite e met adun e instrece, imbastìs e ingrope intune maniere une vore strambe i soi fii cu la int che tu incuintriis. Tu riviodis come intun marilamp dal passât, Sabrina, frutute di sù par jù cinc agns in pîts suntun scagnut, a fâ il so prin shampoo inte buteghe di "mamute"("mammina"). A ti pâr ancje di vê denant dai voi Marilena che e zuie cu lis pipinis insiemi a lis sôs amiis e za e e fâs lis provis di cuinçadure..Tu scoltis " mamute" ("mammina") che conte de clape di fruts e frutis a Sant Andrât, li che e je cressude, cul cirî zûcs simpri gnûfs, cun imprescj tirâts fûr dal nuie par la puaretât che meteve adun scuasi ducj in chei agns! Doi o trê seglots butâts sul slarc dal curtîl a podevin garantî, in gracie dal frêt de gnot, par la matine dopo une biele piste di patinaç. çoculis intai pîts, lis plui fortunadis a vevin ancje un tocut di lamiere in ponte che lis faseve sgliciâ come sfisui intal palaç di glace a cîl viert, nassût te gnot. Zûcs sot de ombrene dal morâr di passe cent agns: par "mamute" ("mammina") il ricuart de sô infanzie, par Jan, il nestri nevodut il len plui impuartant dal so zardin dulà zuiâ a tirà sbalonadis cun so pari, par Isabel la nestre gneçute i siei prins passuts a poiâ lis manutis su la sô scusse penze a pene molade da la man de mame o dal pai. O torni a viodi la sene di "mamute"("mammina") che mi domande se inte cjase che al à cuistât gno fi al è ancjemò il "so" morâr...e l'ingropament che i ài viodût intal gloti la salive cuant che i ài contât che il morâr nol è stât nancje tocjât parcè che un len cussì vieri al à dentri dutis lis storiis dai fruts di Sant Andrât.
Tornânt indaûr, i rescj de cjase cul tet di cîl e nui a mi sunsurin cun dolce amonizion: "No stâ lassâ passâ cuissà cetant timp prin di tornâ a fâti viodi e sossolâ des tôs amiis...”
di Barbara Battel


text:
Ta une fatorie, al viveve un sarpint che al coreve daûr a un sghirat. Spaurît il sghirat al va a domandâ jutori a une bolp salvadie, disint: “Ti prei bolp, chel carogne di un sarpint, mi cor daûr cence fermâsi, judimi!”. “Va ben, ti difindarai, però tu tu varâs di dâmi alc sore!”; il sghirat al dîs di sì e al domande: “Ce varaio di dâti sore?”, “Diamants” a rispuint la bolp.
Il sghirat al va a cirîiu ta une vecje miniere bandonade, intant, la bolp e va dal sarpint e insieme a pensìn a un plan par mangjâsi la piçule besteute. La bolp e il sarpint si son nascuindûts spietant che il sghirat al tornas cun i diamants. Cuant che al è rivât, il sarpint si e fat sù cidin ta lis sôs gjambutis. La bolp vignude fûr, prime di mangjâlu i dîs: “Cui che par jessi difindût, si fide di un trist, al cîr jutori e al cjate disgracie!”
di Cristina Bertossi, Pamela Dose,
Kevin Gigante, Giada Tarlao,
Andrea Comuzzi, Riccardo Pagani
Scuele medie di Listize
Conte n. 88


text:
mercoledì 30 giugno 2010
Lagrimostri
Ogni biel zûc, par solit, al à dentri il butul de sô fin.
Cussì Catine e Josef a robin lis butiliis de racuelte diferenziade e lis lassin sbrissâ intal canâl, daûr i orts, par gjoldisi a tirâi claps.
Trê ponts al prin colp, doi al secont... e la analisi gramaticâl par chel che al piert, di fâ copiâ a cui che al vinç.
Lis canais si esaltin cuant che une borse di plastiche blancje che galegje e devente il lôr obietîf.
Al è teribil, invezit, cuant che une piere ben smicjade e mostre un grop di gjatuts che sgnaolant al sprofonde inte sô tombe di aghe.
Catine e rive adore a cognossilis, chês creaturis, e e capìs subit cui che al è stât.
Sintade sul puint di ciment, cui pîts a pendolon, no rive a fermâ di vaî.
In tal moment che al cjape cussience di sé al capìs dôs robis: di jessi licuit e di jessi fat di rabie. Ator di lui dome aghe, plui frede, turbule, ma il lancûr che lu ten insiemit no i permet di misturâsi.
Par chilometris si lasse puartâ vie, vibrant cence fâ cuintri a nuie.
Al cjarece crots e fondâi, capis e architeuthis, piroghis e nâfs di crociere. Al rodole intai rivocs dal savalon, al svuale framieç i nui, al ghigne a cavaloto dal aiar. Al va cussì adalt che a nol pues plui stâ daûr al frêt.
E cuant che al cole jù, cu la ploie, al mude.
Al glot une gote daûr di chê altre. Al cres. Al mangje ogni sporchet che al cjate.
Polvar, pêi, mierde, piel, furmiis.
Ju tire dentri e ju fâs inmalâ di smare, fintremai che al svapore di gnûf.
Ma ogni volte che al cole cu la ploie al devente plui trist. Si sparnice su lis ramascjis, si strissine jenfri la jerbe, si ficje dentri inte tiere. Al cjate cussì la memorie e la vie di cjase.
Fintremai che une dì, su l’asfalt, al capìs ce che al à di fâ.
Al plûf a selis e lui al mangje come che mai al à mangjât. Si cjape sù dut inte cunete, al svuacare e bruntule, si jeve come se al fos un madracat di aghe grise. La sô rabie si fracasse in sclips e spissulis, insieme al davoi des lamieris.
Catine e je in procession, i voi sglonfs platâts des lints neris.
Une man ator la vite di sô mari, chê altre e strenç un fazolet, plomp di lagrimis e snacai.
Josef al è plui indaûr, la muse frede e sute di displasê. Il cîl al è ancjemò grîs, che al memoree lis ploiis di chei dîs. Lui al cîr di stratignîsi, ma ogni volte che al pense a so pari, inclaudât daûr chel tapon di len, i ven un grop tal cuel.
Cuant che i voi no rivin plui a tigni bot al dolôr, si vise des sôs ultimis lagrimis.
Ancje se a jerin di rabie, lis veve vaiudis ancje ta chê volte in bande di sô sûr, cuant che al jere canaie.Nol savarès spiegâ parcè, ma al à ancjemò clare la imagjine dal puint di ciment e di chel prin lagrimon, che al colave lizêr inte aghe turbule dal canâl.
di Raffaele Serafini
Conte n. 139
Etichetis: Contis, Contis dal Ostîr, Gjenar di orôr, Ostîr, Raffaele Serafini
domenica 27 giugno 2010
Il corvat dal lunis
Come un frac di impiegâts, ancje lui, al lave a cori ator dal cuartîr. Al faseve un zîr ator dal parc, po tal parc e daspó al tornave a cjase evitant lis stradis cun masse trafic par no incuinâ i palmons par salvâ il cûr.
Chel vinars sot sere, al veve sintût che alc i veve tocjât il cjâf. Po al veve viodût che al jere un corvat che a i jere passât masse dongje. Cussí al pensave tant che al continuave a cori ma al secont corvat a nol pensave plui le stesse robe parcè che il so sudôr che i vignive jù come une fontane al jere ros come un tocai. Alore al si jere mitût a cori te direzion di une cabine telefoniche ma prime che al si sedi sierât drenti, un altri a lu becave pe tierce volte.
Alà, sierât drenti come in tun confesionâl, al si jere gjavât le cjamesute par suiâsi il cjâf insanganât e al cjacarave di bessôl. In veretât al blestemave come che nol veve mai fat in vite sô parce che une vecjute che di fûr a jere daûr a scovâ il marcepît, a i cridave disint che al tirave a ciment chei puars ucei che no i vevin fat nuie e cuant che a veve capît che il sanc a nol jere il sanc dai ucei ma il sanc dal om, e veve fintramai zontât che a i stave ben e che a nol veve che di lâ a cori indulà che no 'nd ere ucei e no vignî acà a sporcjâ lis cabinis di chei altris., ma…
Te cjamare dal prin plan, il nevôt di chê none, a nol veve immó viodût nuie parcé che al jere masse ocupât sul ordenadôr. Te so pagjine di Facebook, a 'nd ere un titul di cronache: Nuovo suicidio in carcere “Il 28mo del 2010”
Emergenza penitenziaria. Ennesimo allarme
Alore al veve vierzût le pagjine. A jere le storie di un lâri che dopo vê stât condanât par une robarie a man armade, a nol veve podût tolerâ di stâ in preson e al si jere suicidât. I coments, a lavin ducj de stesse bande :
-A jere une vergogne!
-Puar diaul!
-Puar om.
-Gulp...
Al stave par zontâ le sô ma invezit al si jevà par lâ a cjalâ pal balcon. Ce sucedevial?
Doi dîs dopo ,un coridôr cun trê cerots tal cjâf al jessive dal parc e al passave sot di cjase.
Dopo une cjalade parom, l’incerotât al sparive da pè de strade tant che lui, al poiave le sclope, al sierave il balcon e al sigurave sô none.
Jê, cun tune man incerotade a cjareçave il so cjan che, incerotât ancje lui, al menave le code sperant di vê inmó un corvat da mangjâ: chel dal lunis.
di Jaio Furlanâr
Conte n. 138
Etichetis: Contis, Gjenar ironic, Jaio Furlanâr
mercoledì 23 giugno 2010
Onde anomale
Catine di passe otantesîs agns, une vite passade a regolâ la cjase cjamade di lavôrs, e zire pierdude tra il curtîl, l'ort e la stale vueida cence odôrs, i mûrs blancs di cjalcine, il paviment di ciment lustri. La grepie cui vâs di gjeranis plens di butui, ta lis parêts picjâts, come bielis operis di art in plene regule, i imprescj da lis vacjis dai biei timps passâts.
Sclagne, lizere tant che une pavee a si sente su une bale di paie sdrumade, culì dai timps dal filò e si piert a cjalà une cisile daûr a imboconâ trê becs zâi spalancâts in tal nît sot i trâfs.
Po e cor a viodi dal cjan, il cuç al è vueit di agnorums, dome dôs gjalins a sgarfin tal ledanâr cence ledan.
In tal curtîl grant e colôr dal desert dome une ombrene spandude di un morâr antîc e dal fueam maestôs.
Catine mi viôt rivâ dal ristiel dal ort. A sclopâ di ridi, come une frutine, contente di viodimi.
«Oh! Francuta sêstu rivade ancje tu? Ven, ven a viodi de me Gjigjiuta, e je tornade îr da lis Americhis!»
«Ce biele sorprese!» Jo i rispuint. «O soi propit contente di viodile. A son passâts sessante agns da la sô partence!»
Mi compagne di sore in cjamare, «Cjamine in ponte di pîts», a mi dîs, «Ben planc e discolce, par no sporcjâ lis scjalis di len».
«Fâs ben planc,» a mi ripet «e à il sium lizêr».
Il curidôr lunc, il taulaç vieli di breis fruiadis sblancjadis cu la varechine, a crichin sot i pîts.
Par traviers di un tai di lûs dai scûrs, a jentrin nulis di faliscjis di aur che a involucin une cjadreute di vencs cun dentri une creature da voi grancj, celescj, cuntune biele cjavelade nere a bocui, i scarpetuts cusîts a man, i cjalçutins blancs e il vistidut celestin smavît.
Catine cuntun abraç afetuôs, e cjape su la frutine e la busse «Ciale cui che al è... la tô amie Francute, e je vignude di Milan... ti visistu di cuant che i zuiavis cun li pipinis?»
Jo i resti scaturide, a bocje vierte a colp i cognòs la pipine de nestre infanzie.
I soi ingredeade in ta la tele di ragn di Catine, prisonire, no pues saltâ fûr; i ciali la ninine che a mi rît, e vierç la bocjute a cûr e ta un sunsûr, e mi dîs: «Jo o soi stade la vuestre fie, oris e oris tai vuestris braçs di frutis e cumò o soi la fie di Catine».
di O. Zete
Conte n. 137
Conte n. 137
Etichetis: Contis, Gjenar romantic, O. Zete
lunedì 21 giugno 2010
La dentiere pierdude
O soi daûr a viodi un tichinin di television prin di lâ a durmî, cuant che mi ven voie di gjoldimi un ultim sigaret. O slungji la man, o brinchi il pachet, o sbisighi dentri cul dêt… nuie, finîts. La voie e devente necessitât.
O salti sù de poltrone. Di bot mi soi visade che il tabachin de stazion al reste viert fin dîs di sere. O cjali l’orloi: dîs mancul vincj, no ài tant timp.
O plati la buse sui bregons de tute e la maiate di cjase cul capot, o brinchi al volo lis clâfs de machine e, cence patente ma cu lis çavatis di lus, regaladis dal gno om a Nadâl, o partìs a la bande de stazion.
Cuant che o soi a pôcs metros e o viôt za la vetrine iluminade dal tabachin, tac… black out!
No fâs in timp a disperâmi, viodint la tabachesse sierâ la buteghe, montâ in machine e filâ vie, che il gno telefonin al fâs PLIN! Un messaç.
«Sêtu culì? Sêtu tu Cheche? O soi la None».
O scrîf «None? Sêtu tu?» Invie e spiete.
PLIN «Indurmidide? O soi jo, ti ai dite, cui altri?»
O scrîf «Ma se tu sês muarte passadis dôs setemanis!» Invie e spiete.
PLIN «Ce centrial chest cumò?»
O scrîf «Nuie, tu âs reson. Ma, gjavimi une curiositât: in ce maniere scrivistu?» Invie e spiete.
PLIN «Cul telecomand de television». Clâr. La none e à vût simpri un debul pal telcomant de television. No lave a durmî mai cence.
O scrîf «Ma none, cemût fatu a srivi? Chel al à dome numars!» Invie e spiete.
PLIN «Ma ce scrivi e scrivi, o cjacari dentri!» Dut clâr.
«Cumò sta buine e atente. Mi soi impensade di vê dismenteade la dentiere sot dal cussin dal ospedâl. Tu âs di lâ a cjolile».
O scrîf «Ma none, a son dîs di sere passadis, no mi fasin nancje jentrâ!» Invie e spiete.
PLIN «Tu larâs doman di matine, cocâl».
O scrîf «Tu as reson none…» Invie e spiete.
Cui sa parcè ma o ai idee che il gno cerviel nol funzioni come che al dovarès. Di sigûr si trate di mancjance di nicotine.
PLIN «Cumò o soi strache. O voi a durmî. Mandi ninine e…no sta dismenteâti de mê dentiere pierdude».
Il telefonin si distude, ma si tornin a impiâ ducj i lampions de strade.
Cumò mi covente cjatâ un distributôr di sigarets, cjoli la mê dose e sclarîmi lis ideis.
Tant che o supi cun godiment l’ultin sigaret de zornade, o pensi al probleme che o varai di frontâ doman: in ce maniere fracâ une dentiere dentri intun telefonin?
di Francesca Gregoricchio
Conte n. 136
Etichetis: Contis, Francesca Gregoricchio, Gjenar ironic
mercoledì 16 giugno 2010
A bevi un tai a Madrîs
Cuant che si sta ben e la zornade e je clipe ce isal di miôr che cjapâ sù la biciclete e partî, inviât di cualchi bande.
E cussì o ai fat chê altre dì. Montât sù la biciclete o soi lât a bevi un tai a Madrîs li de Brente. Ce biel chel soreli pleât che mi scjaldave cence scotâmi la muse e ce gust sintî chel ninin di buere che mi sburtave chel pôc che al baste par che no mi dulissin lis gjambis.
Jentrât te ostarie no cjatio me cusin Zef che al jere un pies che no lu viodevi. Par me e jê stade propit une fieste, ancje se, par dîle dute, o sai che cuant che si met al à dal sacramentât
Lui al è simpri stât un politicant, ancje se nol è un di chei che a an mangjât e bevût cu la politiche, te sô vite al à simpri lavorât come un mus.
Le veve a muart cu lis fiestis che a si preparavin pe unitât d’Italie. Fossial bastât chel? Nol digjerive plui di tant, nancje la propueste che i politics a fasevin in chês zornadis sul federalism. Lui lu varès volût plui radicâl, in dulà che ogni regjon o popul al fasesi par so cont.
E cui al podevie fermâlu te sô filipiche? Zef no le finive plui. «Il nestri Stât Talian, no lu à volût le puare int, ma le massonarie, cjase Savoia, e ducj chei malvivents che cu le bufule de unitât dal stivâl a àn mangjât e bevût su les spalis de puare int.»
E nol veve ancjemò finît: «Nô furlans, les nestris tradizions, il nestri mût di vivi, di lambicâsi, al è plui dongje a chel dai popui slâfs e ai todescs. Cun lôr vin veris afinitâts… cun lôr, se podessin, a varessin di metisi, e no cun chei che si disin talians. Cun lôr no vin nuie di spartî.»
Zef, nissun al podeve fermâlu, robis che i vignis fûr la pivide tal cuel.
«Ti impensistu,» mi diseve, cui voi di fûr e dibot cence tirâ flât «cuant che us contavin di Irme bocje, di tô none Sunte, e no dome di lôr, che a partivin a pît su pe Pontebane par lâ a fâ modons in Austrie?»
Sacrament, tal ostarie, nol jere un cristian che no i des reson. Sfidi jo, jerin convints, ancje se vevin imparât a nadâ tal Tiliment, che chel de cjamese verde che al benedìs la int cu la aghe dal Po, al varès benedît ancje lôr. Il timp, intant, al passave tra un tai e chel altri. Un, doi, trê... e a dîsi il vêr, cumò no mi visi plui ce tancj che an vin bevûts. Ma finalmentri e je vignude ancje le mê volte.
«Ma cuale afinitât cui mucs o cui slâfs o cui popui dal nort, come che tu ti jemplis le bocje? Ti sêstu smenteât de nestre int partide pe Argjentine, Venezuela. Nazion, popui, int che no à nuie a ce fâ cui popui nordics o slâfs. Ma cuale nestre vocazion o afinitât pai popui dal nort?
No furlans no vin vocazions di sorte, sin simpri lâts là che si cjatave lavôr e un fregul di pan. Podopo ce âstu di lamentâti de unitât de Italie? No ti visistu dal puar nono, cuant che lu an fat cavalîr, che al riduçave content come une pasche sot des mostacjis?
O ben o mâl la vuere, il stât talian, al diseve lui, nus à fat cambiâ mude. E je vere, nus à metude une divise, e ancje se no jere une des miôr, in stès nus à gjavât chei cuatri peçots che o vevin intor.
Ma no dome chest, ti sêstu smenteât cemût che o jerin nô furlans prime e dopo finide le vuere?
In furlanie e jere dome miserie, fan, pelagre, ignorance e la int e partive vie pal mont.
Forsit tu âs reson a pretindi serietât sul Federalism, ma in stès nol covente meti supierbie come che tu fasis tu, cusin.
A tirâ masse le cuarde, Zef, riscjin propite di rompile e di fini come te Jugoslavie di Tito, indulà che si son copâts fra fradis.»
Cun ducj i tais che o vevi bevût no cjatavi plui la biciclete, ma une volte cjatade e montât sù o sintivi che le buere e soflave contrari e o vevi di stâ atent di no finî tal fossâl.
di Nello Malisano
Conte n. 136
Etichetis: Contis, Gjenar romantic, Nello Malisano
lunedì 14 giugno 2010
Furmiis
Tal nestri curtîl o jerin in vot, dai cinc ai tredis agns. Jo, la plui piçule ur intrigavi, no mi volevin mai daûr soredut cuant che a vevin di fâ une scorsade. Cussì mi poiavin sul scjalin dal toblât e mi ordenavin di stâ buine e di no pandi ai grancj, che se no mi varessin cjonçât lis strecis cu la manarie.
No vevi nuie ce fâ, o passavi il timp cjalant la vigne a bersò, lis busis tal mûr, o zuiavi di claputs, infin mi tignivi compagnie di bessole.
Dut un trat o ai viodût vignî indenant, di corse sul pedrât, une schirie di furmiis.
Tantis, cence trussâsi, a montavin sul scjalin. Mi sei tirade in bande par lassâlis passâ.
Lant, par tiere, jenfri i rârs fros di jerbe a dissegnavin une rie nere, drete che e someave tirade cul lapis. Cualchidune e sburtave, cun fature, piçs di fruçons.
Mi parevin contentis.
Ur ai domandât cisicant dulà che a vevin di lâ, parcè che no polsavin un moment su la piere. O jeri sigure che mi varessin capît, furmiis lôr e jo, furmie dal trop dai fruts: o dopravin il stes lengaç.
Di fat mi rivavin lis peraulis dentri il cjâf. A vevin cjatât la mangjative culà vie, sot il barcon alì che nô o spacavin la tavaie. Cumò a puartavin i golosets tal furmiâr, par passi ducj chei che no podevin saltâ fûr, ven a stâi i vuardians, i soldâts e lis nenis. Il lôr cjistiel al jere grant, cun doi puartons, tantis stanziis e coridôrs, e sì, alc al restave di stabilî tal plan parsore a pene slargjât.
E intant, a lavin indenant e indaûr cence padin.
O volevi judâlis, alore o ai robât un gucjarin di zucar, lu ai spandût sul scjalin. Roseât un miluç e spudât i bocognuts in rie tal cjanton. Tirât vie ducj i claps e il sporc dal pedrât, par che no si inçopedassin.
Zornadis passadis tignint strent il gno segret ligriôs: vie pal dì mi sentavi in spiete di viodilis rivâ, dispès mi cjaminavin su lis mans, a sgripiavin lizeris jenfri i dêts, lassant un odôr che ancjemò mal impensi, dolç e garp. Ur ai dit che mi plaseve un grumon la lôr cjase. O varès volût vierzile o ben podê jentrâ. Mi sarès plasût jessi furmie.
Une brute sere barbe Doro al è rivât invelegnât tal curtîl vosant: «Lu ai brusât, viodarìn se a àn il coraç di tornâ chês malinis, a crodevin di jessi paronis di balinâ pardut, di becolâ ue e rosis, ve, cumò lis ai disterminadis».
Al veve dât fûc al furmiâr.
Spirtade, o cjalavi il disastri. La tiere e fumave ancjemò, e jere dute talpassade, si viodevin i segns dai scarpons.
Mi vignive di vaî, mi cresseve dentri une rabie discognossude, foreste, tant che o ves patît un tuart, che mi fos stât robât un toc di anime. BarbeDoro al jere trist, rogant, si faseve biel parcè che al jere plui grant di lôr. Mi dulivin cjâf e sanc.
Mê Agne, cidine, mi cjareçâve i braçs a planc, par cuietâ il gno cruzi.
«Lis cognossevi dutis» i ai dit, disperade.
di Giuliana Pellegrini
Conte n. 134
Conte n. 134
Etichetis: Contis, Giuliana Pellegrini, Gjenar romantic
Iscriviti a: Coments al post (Atom)


text:
Ve chi la soluzion de Conte Misteriose numar 8, dade dal nestri garzon de Ostarie.
Soluzion
Autôr: Adalbert Stifter
Titul origjinâl: Kalkstein
Titul par talian: Pietra calcarea, Sellerio, 1989
Tradutôr dal origjinâl: Paola Colombo
Notis
Di cuant che o ai let, intune letare dal 1950 di Martin Heidegger a Hannah Arendt, a proposit di Kalkstein di Adalbert Stifter, che «nissune altre conte de storie di un amôr e je cussì timide, nissun dolçôr dal no dismenteâ mai al è stât cussì potent», no ai resistût ae curiositât di leile. Tant e plui che, subit daûr, il filosof al zonte che dal Nadâl dal 1905 lui al tornave a leile ogni an, pal so complean. No pues dî che la conte no mi vedi plasût. Une storie delicade, dutun cul so protagonist. Mi esprim dut câs cuntune forme di prudence, parcè che la consonance di Heidegger cun Stifter si inlidrise tal profont dal spirt todesc e e je dute di scandaiâ. Par chest, come par condicio e par sintî une altre cjampane, e coventarà almancul ancjemò une conte misteriose: la prossime!
Il Garzon


text:
lunedì 18 gennaio 2016
Une biele fieste
5 coments:
-
-
Biele...mmmh, no, di plui!
- 18/01/16, 21:10
-
-
Nellooo! Mi atu sintude? Ma ese nostalgje di timps pasats o setu restat tant giovin e nome cui cjavei un tic blancs??? I compliments ormai no rivi plui a fatei.Ce si podiel di' a un cal ries a scrivi cusi'e che al rive a fa' rivivi chistes fiestutes come se a fos pasade nome qualchi zornade e invezit a son pasats almancul 50 agns???Continue Nello e vonde... A chei di Contecurte invezit i gionti....Bisugne veramenti tignilu stret stret che un che al sa' scrivi cussì nol podara' nassi ogni di'..Perdonaimi dal mal scrit.Mariangela de Campo
- 18/01/16, 23:51
- Galliano ha detto...
-
Biele conte che nus ripuarte ai nestris plui vivarôs agns de zoventût. E je simpri stade cussì. In dutis lis epochis si scugnì lassâ pas ai zovins, a son come une ruede in rive ju, e cjape sot dut ce che cjate te sô strade.
Mandi Nello e buine permanence in Friûl.
- 19/01/16, 00:21
-
-
Tantis diferencis, ma il fin al jere simpri chel, vere Nelo!! Bepi
Tintine tintone...No balistu Pieri...si, si che jo bali, al è pieç ch'a ti cjali.....ce fâstu ninine, ce fâstu la sù... al è un gjat su pes scjalis ch'al côr su e jù...je Lusie vedrane cul Zef di Segnâ, je e 'l vecjo gabane si vuelin sposâ..
- 19/01/16, 15:04
- Giovanni Nello Malisano ha detto...
-
Al è simpri biel lei sot de conte i preseaments dai contecurtars o di cui che al lei lis contis. Al un invît a continuâ a scrivi, a cirî la poesie di chel mont che e contin. Chel mont, che par dile cun Bepi, che si ripet simpri te stesse maniere. Ma che al devente plui biel se e savin scrivilu sgarfant jenfri lis sôs storiis la sô poesie. Graciis a Mariagela, a Galliano,a Bepi e a cui che si è dismenteât di firmâsi.
- 19/01/16, 23:40